Petar Krelja
Petar Krelja (Štip, Makedonija, 24. lipnja 1940.) hrvatski je dokumentarist, filmski kritičar, filmski urednik na Prvom programu Hrvatskog radija (prije Radio Zagreba).

Diplomirao je komparativnu književnost na Filozofskom fakultetu u Zagrebu. Bavi se filmom od kraja 1960-ih. Snimio je oko 240 filmova, najviše dokumentarnih. Najviše je radio emotivno angažirane dokumentarne filmove o društvenim autsajderima, osobito djeci i mladima (npr. "Povratak", 1975.; "Prihvatna stanica", 1977.) te o neobičnim društveno - psihološkim fenomenima (npr. "Ponude pod broj", 1969.; "Coprnice", 1971.) te izravnim društveno-kritičkim naslovima ("Recital", 1972.; "Splendid Isolation", 1973.).

U devedesetima, teme mu postaju sudbine ratnih prognanika i stradalnika (npr. "Zoran Šipuš i njegova Jasna", 1992.; "Suzanin osmjeh", 1993.).

Najpoznatiji mu je igrani film "Vlakom prema jugu" (1981.), komedija iz života stanara Novog Zagreba, oslonjena na tradiciju Kreše Golika, o kojem je napisao monografiju "Golik" (1997.).

U mirovini snima dokumentarne filmove i piše knjige o filmu.

Cjelovečernji igrani filmovi 

 Ispod crte (2003.) 
 Stela (1990.) 
 Vlakom prema jugu (1981.) 
 Godišnja doba (1979.)

Dokumentarni filmovi 
Oluje se uvijek vraćaju kući (2014.)
Slavenka ili o boli (2013.)
Slomljeno krilo (2012.)
Ptice (2009.)
Preko granice (2008.)
Moja susjeda Tanja (2006.)
Anina američka adresa (2005.)
Maratonac (2004.)
Spaljeno sunce (2001.)
Stari Grad njihove mladosti (2000.)
Fantastične životinje Milka Kelemena (1998.)
Američki san (1998.)
Moj brat Ante (1998.) 
Stari Grad moje mladosti (1997.)
Croatian Blue Hawaii (1995.)
Evina klasa (1995.)
Tinov povratak u Vrgorac (1995.)
Ana i Josip u carskom gradu (1995.) 
Kukuruzni put (1993.)
Treći Božić (1993.)
Suzanin osmijeh (1993.)
Ana i njezina braća (1992.)
Na sporednom kolosijeku (1992.)
Zoran Šipoš i njegova Jasna (1992.)
Ljubičin dar (1991.)
Kovačica (1990.)
Viktorov let (1989.)
Poslije štrajka (1988.)
32 nadnice (1987.)
I Bach i Tae Kwon Do (1986.)
Mariška band (1986.)
Na primjeru mog života (1984.)
Treća smjena (1981.)
Radni tjedan (1978.)
Vrijeme igre (1977.) 
Prihvatna stanica (1977.)
Njegovateljica (1976.)
Povratak (1975.)
Splendid isolation (1973.)
Recital (1972.)
Coprnice (1971.)
Budnica (1971.)
Ponude pod broj... (1969.)

Izvori

Vanjske veze

Hrvatski filmski režiseri
Hrvatski scenaristi
Hrvatski filmski kritičari
Biografije, Štip